Modupi (O a)ngaletša : O tla nkgopola. O mpona botlaela. Le ipeile pele ga bakgalabjana, rena masogana re le gona. CheriSe: (O phutše sello se segolo) O ntira bjalo Ka gore ntwa ya sepolotiki e fedile o boile gae gageno, ga o sa na le taba le nna. Ebile o bitša nna mosadi wa gago lekwerekwere. Gona bokwerekwere bja ka bo be bo le kae ge ke be ke go fihla mašole a Afrika Borwa a go tsoma Bokwerekwere bja ka bo be bo sa bonale ge ke be ke go tlišetša dijo kampeng moo o bego o bolawa ke tlala. Nna le batho ba naga yešo re be re sa bonale bokwerekwere ge bophelo bja gago bo be bo bolokegile nageng ya gaborena go feta go ye ya geno o e bitšago ya go hlabologa Goba o bona yena motlabo yo wa gago wa lekgowa gomme ga o sa mpona ke le motho?